১৯৯১ সালে পঞ্চম সংসদ নির্বাচনে ৭টি বাম দল অংশগ্রহণ করে। জাতীয় সমাজতান্ত্রিক দল(জাসদ-ইনু) ৬৮ আসনে প্রার্থী দিলেও কোনও আসনে জয়লাভ করতে পারেনি। দলটি ভোট পায় ০.০৫ শতাংশ। জাসদ (রব) ১৬১ টি আসনে প্রার্থী দিয়ে একটি আসনেও জয় পায়নি। তারা ভোট পায় ০.৭৯ শতাংশ। জাসদ (সিরাজ) ৩১ টি আসনে প্রার্থী দিয়ে একটি আসনে জয় পায়। তারা ভোট পায় ০.২৫ শতাংশ। বাংলাদেশে কমিউনিস্ট পার্টি (সিপিবি) ৪৯ টি আসনে প্রার্থী দিয়ে ৫ টি আসনে জয়লাভ করে। তারা ভোট পায় ১.১৯ শতাংশ। ওয়ার্কার্স পার্টি ৩৫ টি আসনে প্রার্থী দিয়ে ১ টি আসনে জয়লাভ করে। দলটি ভোট পায় ০.১৯ শতাংশ। গণতন্ত্রী পার্টি ১৬ টি আসনে প্রার্থী দিয়ে ১টি আসনে জয়লাভ করে। এই দল ভোট পায় ০.৪৬ শতাংশ। ন্যাপ (মোজাফফর) ৩১ টি আসনে প্রার্থী দিয়ে ১ টি জয়লাভ করে। তারা ভোট পায় ০.৭৬ শতাংশ।